Vozhegodsky Destrict

**Vozhegodsky Destrict** () is a admeenistrative an municipal destrict (raion), ane o the twinty-sax in Vologda Oblast, Roushie. It is locatit in the north o the oblast an borders wi Konoshsky Destrict o Arkhangelsk Oblast in the north, Verkhovazhsky Destrict in the east, Syamzhensky Destrict in the sootheast, Kharovsky Destrict in the sooth, Ust-Kubinsky Destrict in the soothwast, an wi Kirillovsky Destrict in the wast. The aurie o the destrict is . Its admeenistrative centre is the urban locality (a wirk dounset) o Vozhega. Population:  18,976 (2002 Census);  The population o Vozhega accoonts for 40.1% o the destrict's tot population.

## Geografie
The aurie the destrict is elongatit frae wast tae east an shared atween three major drainage basins. The wast border o the destrict is drawn across Loch Vozhe which belangs tae the basin o the Onega River. The wastren an northwastren pairts o the destrict are a pairt o Loch Vozhe's basin. The main tributar o the loch, the Vozhega River, haes its entire course athin the destrict. The central an eastren pairts o the destrict belang tae the basin o the Kubena River an its tributars. The Kubena haes its soorce in Arkhangelsk Oblast an flows sooth, crossin Vozhegodsky Destrict frae north tae sooth. It haes its mooth in Loch Kubenskoye an belangs tae the basin o the Sukhona River. Minor auries in the soothwast an the sooth o the destrict lee in the basin o the tributars o the Kubena an o the Uftyuga River, which flows intae Loch Kubenskoye an aw. Feenally, rivers in some auries in the east o the destrict flow an drain east intae the basin o the Vaga. In pairticular, ane o the main left tributars o the Vaga, the Pezhma, haes its soorce locatit in the destrict. The whole aurie o the destrict belangs tae the White Sea basin.

Firths occupee 78% o the destrict's territory. Thare are three designatit protectit auries o local significance: the zakazniks Maryinsky Bor an Tsaryov Bor, as well as the Northren Orchids Natural Monument.

Hintle o the aurie o the destrict is covered bi swamps. The biggest ane is the Charonda Swamp sootheast o Loch Vozhe (shared wi Ust-Kubensky an Kirillovsky Destricts an aw).

## History
The aurie wis oreeginally populatit bi the Finno-Ugric fowks an then colonisit bi the Novgorod Republic. Efter the faw o Novgorod, the aurie became a pairt o the Grand Duchy o Moscow. In the course o the admeenistrative reform carriet oot in 1708 bi Peter the Great, the aurie wis split atween Ingermanland Govrenorate (kent frae 1710 as Saunt Petersburg Govrenorate), an frae 1727, separate Novgorod Govrenorate (wast) an Archangelgorod Govrenorate (east). In 1780, Archangelogorod Govrenorate wis abolisht an transformit intae Vologda Viceryalty, an in 1796 the latter wis split intae Arkhangelsk an Vologda Govrenorates. Wha is nou Vozhegodsky Destrict wis then split atween Kirillovsky Uyezd o Novgorod Govrenorate (wast) an Kadnikovsky Uyezd o Vologda Govrenorate (east).

The aurie wis spairsely populatit till the end o the 19t century, due tae its remote location frae aw the trade routes connectin Northren Roushie wi the White Sea. In 1894, the construction o the railwey line atween Vologda an Arkhangelsk stairtit. The railwey wis planned tae run ower the shortest route rather than pass throu existin dounsets, an it wis eventually biggit throu the present aurie the destrict. Vozhega wis foondit in 1895 as a railwey station.

In 1918, five uyezds o Novgorod Govrenorate, includin Kirillovsky Uyezd, wur split aff tae form Cherepovets Govrenorate. In 1919, northwastren pairts o Kirillovsky Uyezd wur transferred tae Kadnikovsky Uyezd o Vologda Govrenorate an Kargopolsky Uyezd o Olonets Govrenorate. The current territory o Vozhegodsky Destrict wis at this pynt in Kadnikovsky Uyezd.

On 15 Julie 1929, the uyezds wur abolisht, the govrenorates mergit intae Northren Krai, an Vozhegodsky Destrict wis establisht amang ithers. It became a pairt o Vologda Okrug o Northren Krai. In the follaein years, the first-level admeenistrative diveesion o Roushie kept chyngin. In 1936, the krai wis transformit intae Northren Oblast, which in turn wis split intae Arkhangelsk Oblast an Vologda Oblast in 1937. Vozhegodsky Destrict remained in Vologda Oblast iver syne.

## Economie
### Industrie
Timber industrie an fuid industrie are present in the destrict.

### Agricultur
Thare are fifteen ferms in the destrict which breed cattle, produce meat an milk, an grow crops, maistly tae feed cattle.

### Transportation
The railwey connectin Vologda an Arkhangelsk crosses the destrict frae sooth tae north. In pairticular, thare is a railwey station in Vozhega.

Pavit roads connect Vozhega wi Konosha (thare is an unpavit stretch) in the north an Syamzha via Kharovsk in the sooth, connectin the destrict tae the main road netwirk. Thare are local roads an local bus traffic oreeginatin frae Vozhega an aw.

## Cultur an recreation
The destrict contains seiventy objects classifee'd as cultural an historical heritage o local significance. Most o thir are widden farms an chapels biggit prior tae 1917.

The anerly state museum in the destrict is the Vozhega Regional Museum, locatit in the dounset Vozhega.

## References
### Notes

### Sources
*
*
*